Harin Masallaci a Katsina, 2025

Harin masallacin Katsina ya faru ne a ranar 19 ga watan Agusta 2025, lokacin da 'yan fashi ɗauke da muggan makamai suka mamaye masallaci a Unguwan Mantau, yankin ƙaramar hukumar Malumfashi, Jihar Katsina, Najeriya, a daidai lokacin suna Sallah Asubah (Fajr). Ƴan'bindigar sun buɗe wuta a kan masu sallah, inda suka kashe fiye da mutane 20, a cewar Gwamnatin Jihar Katsina. Koda yake, wasu kafofin yaɗa labarai na cikin gida da na duniya sun ba da rahoton cewa adadin waɗanda suka mutu a harin ya wuce 27 cikin su hada Al-Jazeera. Duk da cewa daga baya an samu rahotannin daga ƙauyen daga suka tabbatar da mutuwar sama da mutane 32, wanda wasu daga cikin su ƙonaa su akayi da wuta.

 Tarihin Harin 
Hukumomi sun bayyana cewa harin kamar harin ramuwar gayya ne, biyo bayan wani abin da ya faru a baya inda jami'an sa kai da wasu mutanen garin suka yi kwanton bauna, suka ceci waɗanda ƴan'bindigar suka sace, kuma suka kwace makaman su. Harin ya ƙara fito da girman rashin tsaro a arewa maso yammacin Najeriya dama Arewacin Nijeriya baki ɗaya, inda kungiyoyin ƴan'ta'adda da ke ɗauke da makamai ke kai hari kan ƙauyuka akai-akai, sace mutane don neman kuɗin fansa, da kai hari a wuraren ibada.

 Illolin da Harin ya Kawo  
Kamar yadda kafar yaɗa labarai ta BBC Hausa, ta bayyana an kashe mutane 28, yayin da maharan suka dinga ƙone mata da yara a cikin ɗakunan  girki baccin su kuma suka sace kusan mutane 100. Bayan kai mummunan harin Gwamnatin jihar Katsina ta kawo sojoji, ƴan sanda, da Sojojin sama zuwa Unguwan Mantau don maido da zaman lafiya a yankin, 
wanda jama'ar yankin ke cewa wannan ai "ihu ne bayan hari". Har ila yau, harin ya tilasta wa mazauna ƙauyen da yawa guduwa daga ƙauyen, yayin da dozin mutane aka ƙone masu gidajen su. Manyan mutane da dama, ciki har da tsohon minista Isa Ali Pantami, sun yi Allah wadai da kashe-kashen, inda ya kuma yi kira ga ayi amfani da fasahar bin diddigi (google tracker) don kamo maharan. Adadin waɗanda suka mutu daga baya ya kai 32 kwana biyu bayan harin, a wani rahoton da TRT Hausa ta fitar kuma bayan fira wani mazaunin ƙuyen yace tabbatar da cewa mutane 50 aka kashe.

 Manazarta 

Rukuni:Harin Ƴan'bindiga